Scuoglio 'e Ruvigliano

'O '''Scuoglio 'e Ruvigliano, è n'isola piccerella do gulfo 'e Napule, sta vicino 'a foce do sciummo Sarno, 'ndà lucalità Ruvigliano, 'o cunfine fra Castiellammare 'e Stabbia e Torre Nunziata, che c'ha appartene amministrativamente.

 Storia 
Primma era chiammata Petra Herculis, 'a liggenda rice che Ercole, turnanno â Spagna d'â decima d' 'e dudece fatiche soie, primma 'e fundà 'e cità 'e Ercolano e Stabiae, staccaje 'a cimma 'e monte Faito 'e 'a jettaje a 'mmare, furmanno accussì 'o scuoglio: mmane 'a ll'epoca romana 'ncoppa ce steva 'nu tempio pe Ercole, ma oggi è rimasto sulo nu piezzo 'e muro fatto opus reticolatum; appriesso fuje pure chiammato Preta 'e Plinio, pecché 'o scrittore Gaio Plinio Secondo, ccà murette sotto all'eruzione do Vesuvio 'o 79. 'O primmo ducumento addò sta scritto 'o nomme attuale è 'e ll'epoca 'e papa Innocenzo III, che dinto na bolla parla 'e Rubellanium, oggi Ruvigliano, comme cunfine tra 'e diocesi 'e Napule e 'e Nola: 'o nomme pe l'archeologi vene do cugnomme 'e n'antica famiglia romana, 'a gens Rubilia o d' 'o consulo Rubelio, padrone d' 'o scuoglio, o ancora da parola latina robilia, chianta leguminose, suòccio 'e cicerchie, che crisceveno assaje dinto 'a zona 'e ll'ager.

Dinto 'o curso di seculi servette pe diverse funzioni: 'o VI seculo addiventaje abbitazione privata, 'o IX seculo passaje 'mmano a tale Ernesto Longobardi che 'o trasfurmaje dinto 'a nu luogo d'accuglienza pe ffà addivintà 'e guagliuncelle cape 'e pezza, 'o XII secolo addevintaje munastero e cchiesia cistercense e, 'o termine d' 'o XVI seculo, addivintaje na furtezza, contro all'incursioni di sarracine, 'ncoppa 'o pizzo du scuoglio facettene na torre, ca se vede ancora oggi. Da 'o 1860 'o scuoglio passaje 'o demanio; 'o 1931 fuje apierto 'nu ristorante, ma però avette poca furtuna, 'e chiurette poco doppo. Rimmanono sulo poche ruine da torre 'e se ne sta carenno tutto 'a piezze.

 Geologia 
'O scuoglio 'e Ruvigliano tene na struttura geologica comme 'a chella di monti Lattari, cioè rocce sedimentarie, tipo calcare e dolomia. Forse l'isula sè furmata pe via 'e n'antica muntagna che sprufunnaje e che se vere ancora 'a cimma: sprufunnaje forse pe mmez da placca africana che se scuntraje cu chella euroasiatica, avvenimento che furmaje pure 'a chianura campana.

Fino 'o III secolo 'o scuoglio steva cchiù o meno a quatto miglia da costa, ma co tiempo s'è quasi azzeccata 'a costa pe mmiez' 'e ll'eruzioni do Vesuvio e pe mmiezo de prete c'accucchiato 'o sciummo Sarno.

 Nutarelle 

 Jonte 'a fore 


Categurìa:Isule taliane
Categurìa:Isule